
 18.5.2018
 BG
 Официален вестник на Европейския съюз
 L 123/89
 РЕГЛАМЕНТ ЗА ИЗПЪЛНЕНИЕ (ЕС) 2018/733 НА КОМИСИЯТА
 от 17 май 2018 година
 за изменение за 284-ти път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, обхванати от замразяването на финансови средства и икономически ресурси съгласно същия регламент.
 (2)
 На 9 май 2018 г. Комитетът по санкциите към Съвета за сигурност на Организацията на обединените нации реши да измени четири вписвания в списъка на лицата, групите и образуванията, спрямо които следва да се прилага замразяването на финансови средства и икономически ресурси. Поради това приложение I към Регламент (ЕО) No 881/2002 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 май 2018 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 на Съвета се изменя, както следва:
 1)
 Идентификационните данни за следните вписвания в категорията „Физически лица“ се изменят, както следва:
 а)
 „Ruben Pestano Lavilla, Jr. (известен още като: а) Reuben Lavilla, б) Sheik Omar, в) Mile D Lavilla, г) Reymund Lavilla, д) Ramo Lavilla, е) Mike de Lavilla, ж) Abdullah Muddaris, з) Ali Omar, и) Omar Lavilla, й) Omar Labella, к) So, л) Eso, м) Junjun). Титла: ислямски учен (Sheik). Адрес: 10th Avenue, Caloocan City, Филипините. Дата на раждане: 4.10.1972 г. Място на раждане: Sitio Banga Maiti, Barangay Tranghawan, Lambunao, Iloilo, Филипините. Гражданство: филипинско. Паспорт No: a) MM611523 (филипински паспорт, 2004 г.); б) EE947317 (филипински паспорт 2000—2001 г.); в) P421967(филипински паспорт 1995—1997 г.). Други сведения: а) Свързан с Khadafi Abubakar Janjalani и с Международната ислямска организация за подпомагане, клонове във Филипините; б) задържан във Филипините от май 2011 г. Дата на определянето, посочена в член 2a, параграф 4, буква б): 4.6.2008 г.“
 се заменя със следното:
 „Ruben Pestano Lavilla, Jr. (известен още като: а) Reuben Lavilla, б) Sheik Omar, в) Mile D Lavilla, г) Reymund Lavilla, д) Ramo Lavilla, е) Mike de Lavilla, ж) Abdullah Muddaris, з) Ali Omar, и) Omar Lavilla, й) Omar Labella, к) So, л) Eso,